《题方广图》
明代·林弼

未识天台路，欣披方广图。山灵时听法，野衲日跏趺。

贝叶松风乱，蒲团石榻孤。烟霞有馀乐，还念世尘无。

作者简介：林弼，（约公元一三六o年前后在世）一名唐臣，字元凯，龙溪人。元至正戊子年（至正八年，1348）进士，先为漳州路知事。明初以儒士修礼乐书，授吏部主事，后任登州（今山东烟台牟平）知府。